《花心动》
金朝·长筌子

百岁光阴，似飘风浮沤，电雷轰掣。返照速修，急景难留，不觉鬓莘如雪。

万缘羁绊何时了，谩昏晓、寸心愁结。劝英杰。莫教釜破，断绳难接。

一失人身万劫。叹伶俐惺惺，不遭缧绁。欲浪恩山，玉杻金枷，谁肯猛然抛撇。

一朝大限临门唤，见阎老，怎生推说。恁时节。追思圣贤妙诀。

作者简介：长筌子（生卒年不详），名不详，生平无考。金末人，道士。有《洞渊集》五卷，收入《正统道藏》，其中有文赋三十一篇，诗词百馀首。